Hidtil har der højest været fem procent biodiesel i tankene, når bilerne har kørt rundt i Aalborg med post. 45 postbiler kører nu med op til 20 procent biodiesel. Et særligt tankanlæg er på Rustenborg er netop blevet indviet, og resten af året og hele 2012 vil postbilerne køre mere miljøvenligt. Biodieselen er udvundet af selvdøde dyr. Det lyder makabert, men i følge Marianne Holmsgaard, chef for Postområde Nordjylland, er det en af årsagerne til at posten i Nordjylland har kastet sig ud i forsøget. -Her kører vi jo på rent affald. Der går altså ikke noget fra nogen. Med vores vognpark er vi en stor spiller, og ved på den her måde at sætte handling bag ordene kan vi skubbe lidt til bevidstheden med at tænke grønt, siger Marianne Holmsgaard til avisen Nyhedsposten. Formålet er at afprøve alternative brændstoffer for at begrænse udledningen af det skadelige CO2.

Opsummering:
Postbilerne i Aalborg tester i to år kørsel med biodiesel, der er udvundet af selvdøde dyr.